Sulaiman Palestin

Haji Sulaiman Palestin atau nama sebenar Haji Sulaiman bin Ahmad ialah seorang ahli politik di Malaysia. Beliau ialah seorang pejuang kebangsaan di Malaysia sejak awal kemerdekaan. Beliau ialah Yang di-Pertua Dewan Undangan Negeri Pulau Pinang pertama yang berkhidmat pada 1959 hingga 1969.

Beliau dianggap sebagai nasionalis Melayu-Islam kerana pidatonya yang bersemangat terutama berhubung isu Palestin, Dasar Bahasa KebangsaanThe May thirteenth incident and democracy in Malaysia,oleh Charles T. Goh, Charles T. Goh - 1971 , hm 76'The battle for a Malaysian Malaysia: Volumes 1-2' oleh Kuan Yew Lee, Singapura - 1965 dan gerakan menentang Indonesia pascapembentukan Malaysia 1963.

 Latar belakang 
Haji Sulaiman pergi ke Mekah pada usia 12 tahun dan menetap di Mekah dan Palestin selama 21 tahun untuk belajar agama. Beliau juga mengembara ke India dan giat dalam gerakan belia antarabangsa di New Delhi.

Semasa di India, beliau menghadapi masalah kerakyatan memandangkan pemerintah Britain tidak dapat mengiktiraf kerakyatan Tanah Melayunya ketika itu. Walau bagaimanapun, dengan bantuan Perdana Menteri India, Jawaharlal Nehru yang menemaninya pulang ke Persekutuan Tanah Melayu, beliau memperoleh semula kerakyatannya.

 Politik 
Sekembalinya beliau ke Tanah Melayu, pada 1946, beliau menjadi salah seorang anggota pengasas Pertubuhan Kebangsaan Melayu Bersatu bersama-sama Dato' Onn Jaafar, dengan nombor keahlian "003". Beliau turut menyertai persidangan pertubuhan ulama se-Malaya yang menubuhkan Persatuan Islam Se-Malaya (PAS) pada 1951. Walau bagaimanapun, beliau memilih untuk kekal dalam UMNO. Beliau bersama-sama pemimpin UMNO lain seperti Tunku Abdul Rahman, Tun Abdul Razak dan Haji Ahmad Maliki telah bertemu dengan Syeikh Abdullah Fahim untuk mendapatkan bimbingan dan nasihat dalam penentuan tarikh kemerdekaan yang sesuai untuk Tanah Melayu.'Abdullah Ahmad Badawi: perjalanan politik PM ke-5' oleh Chamil Wariya - 2004, hlm 36 

Dalam kepimpinan UMNO, beliau pernah memegang pelbagai jawatan antaranya beliau menjadi naib ketua pemuda UMNO dari 1962 hingga 1963, dan menjadi pegawai penerangan UMNO. Pada 1988, beliau telah keluar UMNO dan menyertai Parti Melayu Semangat 46 dan diplih sebagai ahli majlis tertinggi parti itu pada 1989.PAS kuasai Malaysia?: 1950-2000 sejarah kebangkitan dan masa depan, oleh Ibnu Hasyim - 1993

 Pemilihan UMNO 
Sulaiman pernah bertanding dalam pemilihan UMNO bagi jawatan ketua pemuda pada 1958. Walau bagaimanapun, beliau tewas kepada penyandang ketika itu, Sardon Jubir.The Straits Times, 7 Jun 1958, Halaman 1; SARDON RE-ELECTED Beliau turut tewas mendapat tempat sebagai Ahli Majlis Tertinggi UMNO pada pemilihan 1987, dan akhirnya keluar dari parti.

Akhbar Watan Bil: 341 26 Julai 1988 melaporkan Sulaiman Palestin berkata beliau tidak akan menghalalkan bahagiannya dalam harta UMNO lama sekiranya harta itu diambil oleh UMNO Baru walaupun undang-undang menghalalkannya.'Semangat UMNO hancur?', oleh Abd. Rahim Kassim - 1988

 Pilihan raya 
Beliau menyertai pilihan raya umum Tanah Melayu pertama dengan menjadi calon Perikatan di kawasan  menentang calon PAS, Ahmad Tuan Hussein dan calon Pertubuhan Kebangsaan Perak (NAP), Mohamed Jan Ngah. Walau bagaimanapun, beliau tewas kepada calon PAS dengan majoriti 450 undi.

Pada pilihan raya negeri Pulau Pinang 1959, beliau bertanding menjadi calon Perikatan bagi kawasan  dan menang. Beliau turut menang kali kedua pada 1964. Sepanjang menjadi Ahli Dewan Undangan Negeri Pulau Pinang dari 1959 hingga 1969, beliau dilantik sebagai Yang Dipertua Dewan Undangan Negeri.

Isu berkaitan

 Dokumen diharamkan 
Dokumen yang beliau tulis bertarikh 4Jun 1969 telah diharamkan oleh Kementerian Dalam Negeri Malaysia. Dokumen itu beralamat di 582, Bagan Ajam,Butterworth dan diterbitkan pada 7 Ogos  1969. Buku Berunsur Agama Islam Yang Diharamkan Nama Ustaz Haji Sulaiman Palestin melonjak selepas membangkitkan isu Freemason dalam Perhimpunan Agung UMNO 1978. Isu-isu agama Islam turut dibangkitkan dalam Perhimpunan UMNO oleh Ustaz Ibrahim Azemi Hassan dari Kuala Nerus,Terengganu tetapi tenggelam dalam lautan sekular.'PAS Kuala Selangor vs APU' oleh Muhayat Haji Yusof - 1990

 Keluarga 
Anak perempuannya, Raihan Sulaiman Palestin pernah menjadi Ketua Wiranita Perkasa. Raihan meninggal dunia di Hospital Putrajaya pada 11 Mei 2015 dipercayai akibat serangan jantung.Raihan Sulaiman Palestin meninggal dunia Anak lelakinya, Imran Sulaiman dikenali sebagai Aan Heavy Machine ialah seorang penyanyi. Imran meninggal dunia pada 12 Februari 2012 akibat serangan strok.

Meninggal dunia
Sulaiman meninggal dunia pada 27 Oktober 1996 di Bukit Mertajam, Pulau Pinang.

Rujukan

Kategori:Yang di-Pertua Dewan Undangan Negeri Pulau Pinang
Kategori:Ahli Dewan Undangan Negeri Pulau Pinang pertama
Kategori:Ahli Dewan Undangan Negeri Pulau Pinang ke-2
Kategori:Bekas anggota Pertubuhan Kebangsaan Melayu Bersatu
Kategori:Anggota Parti Melayu Semangat 46